প্রধান বিচারপতির বাসভবন ভাঙচুর মামলায় মির্জা ফখরুল-আমীর খসরুর জামিন, মুক্তিতে বাধা নেই
গত বছরের ২৮ অক্টোবর বিএনপি-পুলিশ সংঘর্ষের সময় প্রধান বিচারপতির বাসভবন ভাঙচুরের ঘটনায় করা মামলায় জামিন পেয়েছেন বিএনপি মহাসচিব মির্জা ফখরুল ইসলাম আলমগীর ও দলের স্থায়ী কমিটির সদস্য আমীর খসরু মাহমুদ চৌধুরী।
পৃথক দুই জামিন আবেদনের পরিপ্রেক্ষিতে ঢাকা মহানগর দায়রা জজ আদালতের ভারপ্রাপ্ত বিচারক ফয়সাল আতিক বিন কাদের এ আদেশ দেন।
এ আদেশে বিএনপির শীর্ষ এই দুই নেতার মুক্তিতে আইনি বাধা নেই বলে জানিয়েছেন তাদের আইনজীবী।
এ মামলায় এর আগে বিভিন্ন দফায় হাইকোর্ট ও নিম্ন আদালতে মোট চারবার মির্জা ফখরুলের জামিন আবেদন খারিজ হয়।
আমীর খসরুর জামিন আবেদন খারিজ হয় ৪ বার।
গত ২৮ অক্টোবর রাজনৈতিক সহিংসতার ঘটনায় রমনা ও পল্টন থানায় করা আরও ১০ মামলায় এর আগে জামিন পান ফখরুল।
এর মধ্যে ছয়টি মামলা পল্টন মডেল থানায় এবং বাকিগুলো রমনা মডেল থানায় করা হয়।

গত বছরের ২৮ অক্টোবর বিএনপি-পুলিশ সংঘর্ষের সময় প্রধান বিচারপতির বাসভবন ভাঙচুরের ঘটনায় করা মামলায় জামিন পেয়েছেন বিএনপি মহাসচিব মির্জা ফখরুল ইসলাম আলমগীর ও দলের স্থায়ী কমিটির সদস্য আমীর খসরু মাহমুদ চৌধুরী।